CELEX: C2005/229/24
Language: sk
Date: 2005-09-17 00:00:00
Title: Rozsudok Súdu prvého stupňa z 18. júla 2005 vo veci T-241/01, Scandinavian Airlines System AB proti Komisii Európskych spoločenstiev (Hospodárska súťaž — Dohoda — Letecká doprava — Nariadenie (EHS) č. 3975/87 — Oznámené dohody — Dohoda prekračujúca rámec oznámenia — Rozdelenie trhu — Pokuta — Usmernenia k metóde stanovovania pokút — Závažnosť porušenia — Oznámenie o neuložení alebo znížení pokút — Poľahčujúce okolnosti — Neobmedzená právomoc)

17.9.2005   
            
            
               SK
            
            
               Úradný vestník Európskej únie
            
            
               C 229/12
            
         
      ROZSUDOK SÚDU PRVÉHO STUPŇA
   
   z 18. júla 2005
   vo veci T-241/01, Scandinavian Airlines System AB proti Komisii Európskych spoločenstiev (1)
   
   (Hospodárska súťaž - Dohoda - Letecká doprava - Nariadenie (EHS) č. 3975/87 - Oznámené dohody - Dohoda prekračujúca rámec oznámenia - Rozdelenie trhu - Pokuta - Usmernenia k metóde stanovovania pokút - Závažnosť porušenia - Oznámenie o neuložení alebo znížení pokút - Poľahčujúce okolnosti - Neobmedzená právomoc)
   (2005/C 229/24)
   Jazyk konania: angličtina
   Vo veci T-241/01, Scandinavian Airlines System AB, so sídlom v Štokholme (Švédsko), v zastúpení: M. Kofmann, advokát, ktorý si zvolil adresu na doručovanie v Luxemburgu, proti Komisii Európskych spoločenstiev (splnomocnení zástupcovia: P. Oliver a W. Wils, ktorí si zvolili adresu na doručovanie v Luxemburgu), ktorej predmetom je návrh na zrušenie článku 2 rozhodnutia Komisie 2001/716/ES z 18. júla 2001 týkajúceho sa konania o použití článku 81 ES a článku 53 Dohody o EHP (vec COMP.D.2 37.444 – SAS/Maersk Air a vec COMP.D.2 37.386 – Sun-Air proti SAS a Maersk Air) (Ú. v. ES L 265, s. 15) v rozsahu, v akom určuje výšku pokuty udelenej žalobcovi na 39 375 000 eur a, subsidiárne, návrh na zníženie výšky uvedenej pokuty, Súd prvého stupňa (tretia komora), v zložení: predseda J. Azizi, sudcovia M. Jaeger a F. Dehousse, tajomník: D. Christensen, referentka, vyhlásil 18. júla 2005 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žalobca znáša svoje vlastné trovy konania ako aj trovy konania vynaložené Komisiou.
            
         
      (1)  Ú. v. ES C 369, 22.12.2001.